26.8.2014 Jurnalul Oficial al Uniunii Europene L 252/1 II (Acte fără caracter legislativ) REGULAMENTE REGULAMENTUL DE PUNERE ÎN APLICARE (UE) NR. 920/2014 AL COMISIEI din 21 august 2014 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară şi statistică şi Tariful vamal comun COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statis- tică şi Tariful Vamal Comun (!), în special articolul 9 alineatul (1) litera (a), întrucât: (1) Regulamentul (CEE) nr. 2658/87 a stabilit o nomendlatură a mărfurilor (denumită în continuare „Nomenclatura combinată”), care figurează în anexa I la regulamentul respectiv. (2) Clasificarea bucăților de carne de peşte ca fileuri de peşte sau carne de peşte de la poziția 0304 din Nomenclatura combinată se face în funcție de posibilitatea de a identifica aceste bucăți ca fiind obținute din fileuri de peşte. (3) Termenul „spate” este utilizat ca sinonim pentru fileuri de peşti mari în Nomenclatura combinată. Întrucât poziția 1604 din Nomenclatura combinată, care acoperă preparatele sau conservele din peşte, face deja referire la „fileuri denumite spate”, ar trebui să se introducă această referire și în capitolul 3 din Nomenclatura combinată, referitoare la peşte. (4)  Luând în considerare anatomia peştilor mari precum tonul (din genul Thunnus), peştele-spadă (Xiphias gladius), marlinul, peştii din familia Istiophorus și peştele-sabie (din familia Istiophoridae), precum şi rechinii oceanici (Hexan- chus griseus; Cetorhinus maximus; familia Alopiidae; Rhincodon typus; familia Carcharhinidae; familia Sphyrnidae; familia Isuridae), se poate obține un număr maxim de patru fileuri de peşte relativ mari pe exemplar (din partea dreaptă şi partea stângă, precum și din partea superioară și partea inferioară). (5)  Pentru a asigura o aplicare consecventă a Nomenclaturii combinate, ar trebui clarificată clasificarea fileurilor denumite „spate” (tăiate sau nu în bucăţi) obținute din peştii mari, în cadrul rubricii 0304. (6)  Este necesar așadar să se insereze o notă complementară în capitolul 3 din partea a doua a Nomenclaturii combi- nate, pentru a asigura interpretarea sa uniformă în întreaga Uniune. (7)  Prin urmare, anexa I la Regulamentul (CEE) nr. 2658/87 trebuie modificată în consecinţă. (8) Măsurile prevăzute de prezentul regulament sunt conforme cu avizul Comitetului Codului Vamal. () J0L256,7.9.1987,p.1.